ધોરાજીમાં પ્લાસ્ટિક રીસાયકલિંગ ઉદ્યોગ પર મંદીનાં વાદળો
મંગળવાર, નવેમ્બર 13 2018, 00:06 Hrs(IST)
નવગુજરાત સમય | Publish Date: Jun 9 2018 12:03PM
વેસ્ટમાંથી બેસ્ટ બનાવતા ઉદ્યોગ મૃતઃપ્રાય બનતા અનેક કારીગરો બેકાર બનતાં નારાજગીની લાગણી
ધોરાજી, ઉપલેટા, જામકંડોરણાના ગામોમાં પ્લાસ્ટીક રીસાયકલના આશરે ૬૦૦ જેટલા કારખાના આવેલ છે. જીએસટી અને નોટબંધી બાદ સરકારે ઝીંકેલા ૧૮ ટકા ટેકસને કારણે વેસ્ટમાંથી બેસ્ટ બનાવતા આ કારખાનાઓ મૃતપ્રાય અવસ્થામાં આવી ગયા છે. આ ઉદ્યોગને મંદિનું ગ્રહણ લાગતા અનેક પરિવારની રોજી રોટી છીનવાઇ ગઇ હોય તેવી સ્થિતિ ઉપસી છે. આવા સંજોગોમાં સરકાર આ દિશામાં યોગ્ય વિચારી પ્લાસ્ટીકના રીસાયકલીંગ કરતા કારખાનાઓ પર ટેકસ ઘટાડે તેવી માંગ પણ ઉઠી છે.
આ વેસ્ટમાંથી બેસ્ટ કરવાના ઉદ્યોગોનું ૧ માસનું ટર્નઓવર અંદાજીત ૪૦ કરોડ થતુ હતું. ૧૮ થી૨૦ હજાર લોકોને સીધી સ્વરોજગારી મળતી હતી તેમજ અન્ય રોજગારીમાં ટ્રાન્સપોર્ટેશન, રીક્ષાઓ, હોટલો, લેથવાળા સહિતના પ હજાર વધારાના લોકોને રોજી રોટી પુરી પડતી હાલ પ્લાસ્ટીક ઉદ્યોગને નોટબંધી અને જીએસટી આવતા આ ધંધાઓ મૃતપ્રાય થયા છે. સમગ્ર દેશમાં વડાપ્રધાન નરેન્દ્રભાઇ મોદીનું સ્વચ્છ ભારત અભિયાનનું કાર્ય ધોરાજી, ઉપલેટા, જામકંડોરણા થાય છે. ભારતના જુદા જુદ રાજયોમાંથી રોજ ૧૦૦ થી ‌૧૫૦ જેટલા વેસ્ટ પ્લાસ્ટીકના ટ્રકો ધોરાજી, ઉપલેટા, જામકંડોરણામાં આવી રહ્યા છે. પરંતુ જીએસટી અને નોટબંધીના અમલ બાદ પ્લાસ્ટીક રીસાયકલીંગ ઉદ્યોગ જાણે મૃત અવસ્થામાં આવી ગયો હોય તેવુ ચિત્ર ઉપસી રહ્યું છે. સરકાર દ્વારા રીસાયકલીંગ એટલે કે વેસ્ટમાંથી બેસ્ટ બનાવવા પર ૧૮ ટકા કમરતોડ ટેકસ નાખ્યો છે. બીજી તરફ પેટ્રોલ ડિઝલના ભાવ વધારો બીજી તરફ ધોરાજી હાલમાં ૧૦૦ કરતા વધારે પ્લાસ્ટીકના રીસાયકલીંગના કારખાનાઓ બંધ થઇ ગયા છે. અને અમૃક કારખાનાઓમાં મંદીના લીધે ઈલેકટ્રીક કનેકશનો કટ કરાવી નાખેલ છે અને અમુક કારખાનાવાળાઓએ લોર્ડ ઘટાડેલ છે.
આ તકે પ્લાસ્ટીક એશોસીએશનના પ્રમુખ દલસુખભાઇ વાગડીયાએ જણાવેલ કે પ્લાસ્ટીક વેસ્ટમાંથી બેસ્ટ બનાવવાનું કામ આજથી 3૫ વર્ષ પહેલા વેસ્ટમાંથી બેસ્ટ બનાવવાનું કાર્ય ધોરાજીમાંથી ચાલુ કરેલ અને સમગ્ર દેશમાંથી પ્લાસ્ટીક વેસ્ટ ધોરાજીમાં આવે છે. આ પ્લાસ્ટીક નાશ પામતું નથી તેને બાળવાથી અથવા રીસાયકલીંગ કરવાના ધોરાજી, ઉપલેટા, જામકંડોરણા વગેરે વિસ્તારોમાં ઉદ્યોગો આપેલ છે. જો પ્લાસ્ટીક રીપ્રોસેસના એકમોને ટેક્સમાં રાહત અને સબસીડી અપાતો હજારો લોકોને સીધી રોજગારી મળે અને આ ઉદ્યોગ બચી શકે જો આ રીપ્રોસેસના ઉદ્યોગને યોગ્ય મદદ સહિતની સુવિધાઓ સરકાર તરફથી ન મળે તો આ ઉદ્યોગ મૃતપ્રાય થશે. સમગ્ર દેશમાં વેસ્ટ પ્લાસ્ટીકના ઢગલાઓ જોવા મળશે. સ્વચ્છતા અભિયાન નિષ્ફળ જશે. આ ઉદ્યોગને બચાવવા સબસીડી, ટેક્સ નાબુદી વગેરે જાહેર કરવામાં આવે તો અનેક બેકારોને રોજીરોટી મળી શકશે.વેસ્ટમાંથી બેસ્ટ બનાવતા ઉદ્યોગ મૃતઃપ્રાય બનતા અનેક કારીગરો બેકાર બનતાં નારાજગીની લાગણી